Aki Seppälä

Aki ”Aksu” Seppälä (s. 14. toukokuuta 1979) on suomalainen salibandyn pelaaja, joka edustaa 3. divisioonan Joutsenon Katajaa.NST:n miehet kausi 2009–2010 NST-Lappeenranta. Viitattu 18.8.2009. Suomen korkeimmalla sarjatasolla Salibandyliigassa nopeajalkaisena ja kovaa laukovana puolustajana tunnettu Seppälä on edustanut NST:tä ja Josbaa.NST-persoonia 20: Aki Seppälä  NST-Lappeenranta. Viitattu 24.9.2008. Hän on pelannut myös Suomen maajoukkueessa.Pelaajatilastot Salibandyliiga. Viitattu 24.9.2008.

 Ura 

Seppälä on Joutsenon Katajan kasvatti. B-juniorina hän siirtyi Ruokolahden Rajuun, jonka kanssa hän saavutti ikäluokan SM-pronssia kaudella 1996–1997. Samalla kaudella hän teki ensiesiintymisensä miesten tasolla Rajun 1. divisioonajoukkueessa.

Rajun pudottua 2. divisioonaan Seppälä siirtyi samaan aikaan 1. divisioonaan nousseen lappeenrantalaisen NST:n riveihin, ja oli kaudella 1997–1998 joukkueen runkopelaajia sen noustessa Salibandyliigaan ensimmäistä kertaa historiassaan. NST pelasi ensimmäisen liigaottelunsa 5. lokakuuta 1998 Helsingin NMKY:tä vastaan, ja Seppälä vastasi joukkueen ensimmäisestä liigamaalista. NST:ssä Seppälä pelasi liigaa kaksi kautta ennen joukkueen putoamista 1. divisioonaan keväällä 2000. Hän pelasi samaan aikaan vielä myös A-junioreissa ja saavutti ikäluokan SM-hopeaa.

Vuonna 2000 Seppälä muutti opiskeluiden vuoksi Joensuuhun, jossa hän jatkoi liigapelejä paikallisen Josban joukkueessa. Seuraavan viiden kauden aikana joukkue ylsi mitalipeleihin neljästi ja saavutti SM-hopeaa kausilla 2001–2002, 2002–2003 ja 2003–2004 sekä -pronssia kaudella 2000–2001.Mitalijoukkueet kautta aikain Salibandyliiga. Viitattu 24.9.2008. Lisäksi joukkue voitti Suomen cupin kaudella 2002–2003 sekä sijoittui cupin toiseksi kausilla 2001–2002 ja 2003–2004.Cup-finaalit kautta aikojen Salibandyliiga. Viitattu 24.9.2008. Josba-vuosinaan Seppälä sai myös ensimmäisen kutsunsa Suomen maajoukkueeseen, jossa hän on sittemmin pelannut 25 ottelua ja tehnyt pisteet 5 + 3 = 8.

Vuonna 2005 Seppälä palasi kotiseudulleen ja NST:n takaisin liigaan nousseeseen joukkueeseen. Hän on pelannut liigan runkosarjassa 276 ottelua pistein 89 + 120 = 209 ja pudotuspeleissä 50 ottelua pistein 11 + 14 = 25.Liigapelaajat Salibandyliiga. Viitattu 24.9.2008.Liigapelaajat Salibandyliiga. Viitattu 24.9.2008. Hän on NST:n ensimmäinen yli 100 liigaottelua pelannut pelaaja.NST:n liigaennätyksiä NST-Lappeenranta. Viitattu 24.9.2008. Hänet valittiin liigan kuukauden pelaajaksi marraskuussa 2002 ja helmikuussa 2008.Kuukauden pelaajat Salibandyliiga. Viitattu 24.9.2008. Seppälän toistaiseksi viimeinen liigakausi oli 2008–2009, jonka jälkeen hän siirtyi kasvattajaseuransa Joutsenon Katajan 3. divisioonajoukkueeseen.

Seppälä on pelannut myös jalkapalloa Kultsun ja NaKan divisioonajoukkueissa. Päälajistaan poiketen hän pelaa jalkapallossa hyökkääjänä.

 Liigatilastot 

  Runkosarja  Pudotuspelit Kausi  Joukkue  O  M  S  P  J  O  M  S  P  J 1998–1999  NST  21  4  9  13  10  –  –  –  –  – 1999–2000  NST  27  3  8  11  16  –  –  –  –  – 2000–2001  Josba  27  3  7  10  19  9  3  2  5  8 2001–2002  Josba  25  6  5  11  8  11  3  1  4  6 2002–2003  Josba  31  13  13  26  22  10  3  5  8  2 2003–2004  Josba  30  10  18  28  18  12  2  4  6  12 2004–2005  Josba  14  9  6  15  4  4  0  2  2  2 2005–2006  NST  29  11  17  28  8  –  –  –  –  – 2006–2007  NST  26  18  9  27  22  –  –  –  –  – 2007–2008  NST  21  6  13  19  8  4  0  0  0  6 2008–2009  NST  25  6  15  21  10  –  –  –  –  – Yhteensä  276  89  120  209  145  50  11  14  25  36

O = ottelut, M = maalit, S = syötöt, P = pisteet, J = jäähyminuutit.

 Lähteet 

 Aiheesta muualla 
 Seppälän esittely NST:n sivustolla 
 Seppälän esittely Salibandyliigan sivustolla 
 Seppälän esittely NaKan sivustolla

Luokka:Suomalaiset salibandyn pelaajat
Luokka:Vuonna 1979 syntyneet
Luokka:Elävät henkilöt